CELEX: 32020R0274
Language: mt
Date: 2020-02-27 00:00:00
Title: Regolament ta’ Implimentazzjoni tal-Kunsill (UE) 2020/274 tas-27 ta’ Frar 2020 li jimplimenta r-Regolament (UE) 2019/1890 dwar miżuri restrittivi fid-dawl tal-attivitajiet ta’ tħaffir mhux awtorizzat tat-Turkija fil-Lvant tal-Mediterran

27.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 56/1
               
            
         REGOLAMENT TA’ IMPLIMENTAZZJONI TAL-KUNSILL (UE) 2020/274
         tas-27 ta’ Frar 2020
         li jimplimenta r-Regolament (UE) 2019/1890 dwar miżuri restrittivi fid-dawl tal-attivitajiet ta’ tħaffir mhux awtorizzat tat-Turkija fil-Lvant tal-Mediterran
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) 2019/1890 tal-11 ta’ Novembru 2019 dwar miżuri restrittivi fid-dawl tal-attivitajiet ta’ tħaffir mhux awtorizzat tat-Turkija fil-Lvant tal-Mediterran (1), u b’mod partikolari l-Artikolu 12(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l‐Politika ta’ Sigurtà,
         Billi:
         
                     (1)
                  
                  
                     Fil-11 ta’ Novembru 2019, il-Kunsill adotta r-Regolament (UE) 2019/1890.
                  
               
                     (2)
                  
                  
                     Fit-12 ta’ Diċembru 2019, il-Kunsill Ewropew fakkar fil-konklużjonijiet preċedenti tiegħu dwar it-Turkija tat-22 ta’ Marzu u l-20 ta’ Ġunju 2019. Huwa kkonferma mill-ġdid il-konklużjonijiet tiegħu tas-17 u t-18 ta’ Ottubru 2019 dwar l-attivitajiet ta’ tħaffir illegali tat-Turkija fiż-Żona Ekonomika Esklussiva ta’ Ċipru u b’mod inekwivoku afferma mill-ġdid is-solidarjetà tiegħu ma’ Ċipru.
                  
               
                     (3)
                  
                  
                     F’dan il-kuntest, u billi t-Turkija kompliet bl-attivitajiet ta’ tħaffir mhux awtorizzati fil-Lvant tal-Mediterran, jenħtieġ li żewġ persuni jiġu inklużi fil-lista ta’ persuni fiżiċi u ġuridiċi, entitajiet u korpi fl-Anness I għar-Regolament (UE) 2019/1890.
                  
               
                     (4)
                  
                  
                     L-Anness I għar-Regolament (UE) 2019/1890 jenħtieġ li jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness I għar-Regolament (UE) 2019/1890 huwa emendat kif jinsab fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jkun vinkolanti fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta’ Frar 2020.
            
               
                  Għall-Kunsill
               
               
                  Il-President
               
               D. HORVAT
            
         
         
            (1)  ĠU L 291, 12.11.2019, p. 3.
      
      
         
            ANNESS
            Il-persuni li ġejjin jiżdiedu mal-lista ta’ persuni fiżiċi u ġuridiċi, entitajiet u korpi li tinsab fl-Anness għad-Deċiżjoni (PESK) 2019/1894:
            
                         
                     
                     
                        Isem
                     
                     
                        Informazzjoni ta’ identifikazzjoni
                     
                     
                        Raġunijiet
                     
                     
                        Data tal-elenkar
                     
                  
                        “1.
                     
                     
                        Mehmet Ferruh AKALIN
                     
                     
                        Data tat-twelid: 9.12. 1960
                        Numru tal-passaport jew dokument ta’ identità: 13571379758
                        Ċittadinanza: Turkija
                        Sess: raġel
                     
                     
                        Mehmet Ferruh Akalin huwa Viċi President (Assistant General Manager) u membru tal-Bord tad-Diretturi tat-Turkish Petroleum Corporation (TPAO). Huwa l-kap tad-Dipartimenti tat-TPAO għall-Esplorazzjoni, iċ-Ċentru għar-Riċerka u l-Iżvilupp u t-Teknoloġiji tal-Informazzjoni.
                        Fil-kapaċità tiegħu bħala Viċi President tat-TPAO u kap tad-Dipartiment għall-Esplorazzjoni tagħha, Mehmet Ferruh Akalin huwa responsabbli għall-ippjanar, id-direzzjoni u l-implimentazzjoni tal-attivitajiet tat-TPAO għall-esplorazzjoni għall-idrokarburi fil-baħar. Dawn jinkludu l-attivitajiet ta’ tħaffir tat-TPAO li ma ġewx awtorizzati mir-Repubblika ta’ Ċipru, kif jidher hawn taħt.
                        Dawk l-attivitajiet ta’ tħaffir mhux awtorizzat twettqu minn:
                        
                                    (a)
                                 
                                 
                                    il-bastiment tat-TPAO għat-tħaffir Yavuz fil-baħar territorjali tar-Repubblika ta’ Ċipru bejn Lulju u Settembru 2019;
                                 
                              
                                    (b)
                                 
                                 
                                    il-bastiment tat-TPAO għat-tħaffir Yavuz fiż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti u delimitata fi ftehim mal-Eġittu, bejn Ottubru 2019 u Jannar 2020;
                                 
                              
                                    (c)
                                 
                                 
                                    il-bastiment tat-TPAO għat-tħaffir Fatih fiż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti, qrib ħafna għall-baħar territorjali tagħha, minn Novembru 2019 ‘il quddiem;
                                 
                              
                                    (d)
                                 
                                 
                                    il-bastiment tat-TPAO għat-tħaffir Fatih fil-parti tal-punent taż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti, bejn Mejju u Novembru 2019.
                                 
                              It-TPAO ħabbret ukoll aktar attivitajiet ta’ tħaffir ippjanati li ser jitwettqu, mingħajr l-awtorizzazzjoni tar-Repubblika ta’ Ċipru, mill-bastiment tat-TPAO għat-tħaffir Yavuz f’parti miż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti u delimitata fi ftehimiet mal-Eġittu u l-Iżrael, bejn Jannar u Mejju 2020.
                     
                     
                        27.2.2020
                     
                  
                        2.
                     
                     
                        Ali Coscun NAMOGLU
                     
                     
                        Data tat-twelid: 27.11.1956
                        Numru tal-passaport jew dokument ta’ identità: 11096919534
                        Ċittadinanza: Turkija
                        Sess: raġel
                     
                     
                        Ali Coscun Namoglu huwa l-Viċi Direttur tad-Dipartiment għall-Esplorazzjoni tat-Turkish Petroleum Corporation (TPAO).
                        F’din il-kapaċità, Ali Coscun Namoglu huwa involut fl-ippjanar, id-direzzjoni u l-implimentazzjoni tal-attivitajiet tat-TPAO għall-esplorazzjoni għall-idrokarburi fil-baħar. Dawn jinkludu l-attivitajiet ta’ tħaffir tat-TPAO li ma ġewx awtorizzati mir-Repubblika ta’ Ċipru, kif jidher hawn taħt.
                        Dawk l-attivitajiet ta’ tħaffir mhux awtorizzat twettqu minn:
                        
                                    (a)
                                 
                                 
                                    il-bastiment tat-TPAO għat-tħaffir Yavuz fil-baħar territorjali tar-Repubblika ta’ Ċipru bejn Lulju u Settembru 2019;
                                 
                              
                                    (b)
                                 
                                 
                                    il-bastiment tat-TPAO għat-tħaffir Yavuz fiż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti u delimitata fi ftehim mal-Eġittu, bejn Ottubru 2019 u Jannar 2020;
                                 
                              
                                    (c)
                                 
                                 
                                    il-bastiment tat-TPAO għat-tħaffir Fatih fiż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti, qrib ħafna għall-baħar territorjali tagħha, minn Novembru 2019 ‘ il-quddiem;
                                 
                              
                                    (d)
                                 
                                 
                                    il-bastiment tat-TPAO għat-tħaffir Fatih fil-parti tal-punent taż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti, bejn Mejju u Novembru 2019.
                                 
                              It-TPAO ħabbret ukoll aktar attivitajiet ta’ tħaffir ippjanati li ser jitwettqu, mingħajr l-awtorizzazzjoni tar-Repubblika ta’ Ċipru, mill-bastiment tat-TPAO għat-tħaffir Yavuz f’parti miż-żona ekonomika esklussiva tar-Repubblika ta’ Ċipru nnotifikata minnha lin-Nazzjonijiet Uniti u delimitata fi ftehimiet mal-Eġittu u l-Iżrael, bejn Jannar u Mejju 2020.
                     
                     
                        27.2.2020”